Harri Mantila

Harri Eerik Mantila (s. 30. marraskuuta 1958) on suomalainen kielitieteilijä ja emeritusprofessori. Hän toimi Oulun yliopistossa suomen kielen professorina vuosina 1996–2020 . Oulun yliopiston humanistisen tiedekunnan koulutusdekaanina Mantila toimi vuosina 2014–2020. Vuosina 2000–2009 Mantila toimi Kotimaisten kielten tutkimuskeskuksen suomen kielen lautakunnan puheenjohtajana.

Kielentutkimuksessa Mantila on erikoistunut sosiolingvistiikkaan ja murteidentutkimukseen, ja hän jatkaa täten apulaisprofessori Matti Pääkkösen aloittamaa murteidentutkimuksen traditiota Oulun yliopiston suomen kielen oppiaineessa. Muita Mantilan kiinnostuksen kohteita ovat vähemmistökielet, kielipolitiikka, tekstintutkimus sekä unkarin kieli .

Kielentutkimuksen lisäksi Mantila on julkaissut paljon suomen kielen tutkimusta popularisoivia lehtijuttuja ja artikkeleita. Vuonna 2011 julkaistiin Mantilan ja Vesa Heikkisen teos Kielemme kohtalo, jossa käsitellään suomen kieleen liittyviä uskomuksia.

Tuotanto
Harri Mantila: List of publications (Oulun yliopisto) (viitattu 21.12.2018)
Omia julkaisuja
Pohjois-Parkanon murteen ikä- ja sukupuoliryhmittäinen variaatio. Analyysi kielenpiirretasolla (suomen kielen pro gradu -tutkielma, Oulun yliopisto, 1983finna.fi  (viitattu 21.12.2018))
Pohjois-Parkanon murteen dialektaalinen variaatio (lisensiaatintutkielma, Oulun yliopisto, 1987)
Ei tääläkhän senthän jokhaishen sanhan hootakhan panna. Jälkitavujen vokaalienvälisen h:n variaatio peräpohjalaisissa murteissa (väitöskirja, Suomalaisen kirjallisuuden seura, 1992)
Suomen ja unkarin nominaalisten verbimuotojen kontrastiivista syntaksia ja semantiikkaa (Jyväskylän yliopisto, 1997)
Harri Mantila & Matti Pääkkönen: Oulun seudun murteen vokaalisto. Historia, muutos ja variaatio (Suomalaisen kirjallisuuden seura, 2010)
Vesa Heikkinen & Harri Mantila: Kielemme kohtalo (Gaudeamus, 2011)
Harri Mantila: Suomen nykymurteet (Suomalaisen Kirjallisuuden Seura, 2025)

Toimituksia
Seija Makkonen & Harri Mantila: Pohjoissuomalaisen puhekielen sosiolingvistinen variaatio (Oulun yliopisto 1987) 
Vesa Heikkinen, Harri Mantila & Markku Varis (toim.): Tuppisuinen mies. Kirjoituksia sukupuolesta, kielestä ja kulttuurista (Suomalaisen kirjallisuuden seura, 1998)
Harri Mantila, Merja Karjalainen & Jari Sivonen (toim.): Merkityksen ongelmasta vähemmistökielten oikeuksiin. Juhlakirja professori Helena Sulkalan 60-vuotispäivänä (Oulun yliopisto, 2007)
Harri Mantila & Helena Sulkala (toim.): Planning a new standard language: Finnic minority languages meet the new millennium (Suomalaisen kirjallisuuden seura, 2010)
Harri Mantila, Kaisa Leinonen, Sisko Brunni, Santeri Palviainen ja Jari Sivonen: XII Congressus Internationalis Fenno-Ugristarum (Oulun yliopisto, 2015)
Harri Mantila, Maija Saviniemi ja Niina Kunnas (toim.): Oulu kieliyhteisönä (Suomalaisen kirjallisuuden seura, 2019finna.fi (viitattu 21.12.2018))

Kirjallisuutta
Sisko Brunni et al. (toim.): Kuinka mahottomasti nää tekkiit. Juhlakirja Harri Mantilan 60-vuotispäivän kunniaksi (Oulun yliopiston humanistinen tiedekunta, 2018)

Lähteet

Luokka:Vuonna 1958 syntyneet
Luokka:Elävät henkilöt
Luokka:Fennistit
Luokka:Murteentutkijat
Luokka:Suomalaiset kielitieteilijät
Luokka:Suomalaiset professorit
Luokka:Oulun yliopiston professorit
Luokka:Kotimaisten kielten keskus